สามารถใช้ร่วมกับยาคุมฉุกเฉินได้ไหมคะ พอดีพึ่งกิางนยาคุมไป แล้วต้องเดินทางไปพื้นที่สูง
สวัสดีค่ะ ยา Acetazolamide (อะเซตาโซลาไมด์) ใช้รักษาได้หลาหหลาย เช่น ต้อหิน โรคลมชัก ใช้ช่วยขับปัสสาวะ รวมทั้งป้องกันและบรรเทาอาการที่เกิดจากการเดินทางขึ้นที่สูงอย่างรวดเร็ว เช่น ปวดศีรษะ อ่อนเพลีย เวียนศีรษะ คลื่นไส้ และหายใจไม่อิ่ม เป็นต้นสำหรับการป้องกันอาการที่เกิดจากการขึ้นที่สูง ให้ทานยาปริมาณ 125-250 มิลลิกรัม วันละ 2 ครั้ง ควรเริ่มทาน 24-48 ชั่วโมง ก่อนขึ้นที่สูง และกินจนกระทั่งถึงจุดที่สูงที่สุด และกินต่อสัก 1-2 วันผลข้างเคียงที่อาจพบได้ เช่น อาการชาหรือรู้สึกเป็นเหน็บที่ปลายมือปลายเท้า การรับรสที่ลิ้นจะแปลกไป ปัสสาวะบ่อย ปวดศีรษะ ท้องไส้ปั่นป่วน ท้องผูก ง่วงซึม อ่อนเพลีย เป็นต้นส่วนการที่เพิ่งทานยาคุมฉุกเฉินไป ยาชนิดนี้ไม่ได้ไปมีผลต่อประสิทธิภาพของยาคุมฉุกเฉิน ดังนั้น จึงสามารถทานได้ค่ะ